PATVIRTINTA

Raseinių rajono savivaldybės

mero 2024 m. kovo 20 d.

potvarkiu Nr. M-199

**RASEINIŲ RAJONO SAVIVALDYBĖS 2023 METŲ ŠVIETIMO PAŽANGOS**

**ATASKAITA**

Raseinių rajono savivaldybės administracijos Švietimo ir sporto skyrius 2023 m. savo veiklą vykdė vadovaudamasis Raseinių rajono savivaldybės 2021-2030 m. strateginiu plėtros planu, Raseinių rajono savivaldybės 2024-2026 m. strateginiame veiklos plane Švietimo ir sporto skyriaus reguliavimo sričiai priskirta Švietimo pažangos ir jaunimo užimtumo programa Nr. 02 (toliau – Programa). Programos tikslas – **plėtoti inovatyvią švietimo sistemą, ugdančią iššūkiams pasiruošusias, aktyvias, savarankiškas ir kūrybingas asmenybes**. Šiam tikslui pasiekti buvo numatyti 3 uždaviniai:

* 1. ***Užtikrinti kokybišką švietimo paslaugų prieinamumą.***
	2. ***Plėtoti neformaliojo švietimo sistemą, didinti vaikų ir suaugusiųjų užimtumo įvairovę bei skatinti mokymąsi visą gyvenimą.***
	3. ***Gerinti ugdymo sąlygas ir ugdymo proceso kokybę.***

Šioje ataskaitoje pristatyti apibendrinti Raseinių rajono savivaldybės švietimo veiklos rezultatai ir jų kaita. Raseinių rajono savivaldybės 2023 m. švietimo pažangos ataskaita parengta pagal 2023 m. Raseinių rajono savivaldybės švietimo stebėsenos rodiklius.

***1. Užtikrinti kokybišką švietimo paslaugų prieinamumą.***

**Bendrieji duomenys.** 2023 metais mokyklų tinklo pokyčių nebuvo. Lyginant trejų metų laikotarpį švietimo įstaigų skaičius nekito.

**Švietimo įstaigų kaita rajone**

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokslo****metai** | **Mokyklų** **skaičius**  | **Švietimo įstaigų ikimo-kyklinio ugdymo skyriai**  | **Pagrin-dinės****mokyk-los** | **Progim-****nazijos** | **Gimna-****zijos** | **Ikimo-kyklinio ugdymo mokyk-los** | **Neforma-****liojo vaikų švietimo mokyklos** |
| **2023-2024** | **15** | **2** | **3** | **2** | **5** | **3** | **2** |
| 2022-2023 | 15 | 2  | 3 | 2 | 5 | 3 | 2 |
| 2021-2022 | 15 | 2  | 2 | 2 | 6 | 3 | 2 |

*Pastaba. Švietimo įstaigų ikimokyklinio ugdymo skyriai nėra atskiri juridiniai vienetai (tai bendrojo ugdymo mokyklų skyriai).*

*Duomenų šaltinis – ŠMIR.*

2023 m. rugsėjo 1 d. pagal ikimokyklinio, priešmokyklinio ir pradinio ugdymo programas VšĮ „Akademija gamtoje“ ugdėsi 53 (2022 - 35) vaikai.

**Mokinių/vaikų skaičius pagal ugdymo programas**

|  |  |
| --- | --- |
| **Ugdymo programos pavadinimas** | **Mokinių/vaikų skaičius** |
| **2021-09-01** | **2022-09-01** | **2023-09-01** |
| Ikimokyklinio ugdymo | 837 | **814** | **794** |
| Priešmokyklinio ugdymo | 257 | **252** | **244** |
| Pradinio ugdymo | 1091 | **1102** | **1079** |
| Pagrindinio ugdymo I dalis | 1103 | **1102** | **1113** |
| Pagrindinio ugdymo II dalis | 521 | **478** | **469** |
| Vidurinio ugdymo | 456 | **443** | **400** |
| Socialinių įgūdžių ugdymo | 13 | **19** | **17** |
| **Iš viso:** | **4380** | **4210** | **4116** |

*Duomenų šaltinis – ŠVIS*

2023 m. rugsėjo 1 d. duomenimis rajono bendrojo ugdymo mokyklų 1-12 klasėse mokėsi 3078 mokiniai. Iš viso 2023 m. rugsėjo 1 d. buvo 4116vaikų/mokinių.

2023 m. ukrainiečių vaikai buvo ugdomi bendrojo ugdymo klasėse. 2023 metų rugsėjo mėnesio duomenimis rajono švietimo įstaigose mokėsi 35 ukrainiečių vaikai.

Analizuojant 3 metų duomenis, pastebimas vaikų/ mokinių tendencingas mažėjimas Raseinių rajono bendrojo ugdymo mokyklose. Taip pat stebimas vis mažėjantis gimusių vaikų skaičius rajone.

**Gimusių vaikų skaičius rajone ir užsienyje**

|  |  |  |
| --- | --- | --- |
| **Metai** | **Raseinių rajono savivaldybėje deklaravusių gyvenamąją vietą Lietuvoje gimusiųjų skaičius** | **Iš jų užsienio valstybėse gimusiųjų skaičius** |
| **2023** | **174** | **23** |
| 2022 | 200 | 36 |
| 2021 | 218 | 29 |

*Duomenų šaltinis – Teisės, personalo ir civilinės metrikacijos skyrius*

 Raseinių rajone ikimokykliniame ir priešmokykliniame ugdyme dalyvaujančių 3-5 metų vaikų dalis 2023-2024 m. m. - 95,4 %, t. y. 0,03 % daugiau lyginant su šalimi.

**IU ir PU ugdyme dalyvaujančių 3-5 metų vaikų dalis (%)**

*Duomenų šaltinis – ŠVIS*

Bendrojo ugdymo mokyklose pagal ikimokyklinio ugdymo programą ugdėsi 218 vaikų (2022 m. – 209; 2021 m. - 238). Priešmokykliniougdymo programą įgyvendino 3 ikimokyklinio ugdymo ir 5 bendrojo ugdymo mokyklos. Pagal priešmokyklinio ugdymo programą ugdėsi 244 vaikai (2022 m. - 252; 2021 m. - 257).

2023 m. sumažėjo dviem jungtinėmis priešmokyklinio ir ikimokyklinio ugdymo grupėmis. 2023 m. - 1 (2022 m. - 3; 2021 m. - 5) jungtinėje priešmokyklinio ir ikimokyklinio ugdymo grupėje (Nemakščių Martyno Mažvydo gimnazijoje) ugdėsi 6 (2022 m. - 37; 2021 m. - 75) priešmokyklinio amžiaus ir 16 (2022 m. - 19; 2021 m. - 29) ikimokyklinio (5 metų) amžiaus vaikai.

2022 m. rugsėjo 1 d. Raseinių specialiojoje mokykloje įsteigta jungtinė priešmokyklinio ugdymo grupė. 2023 m. joje ugdėsi 5 (2022 m. – 7) vaikai (2 pagal ikimokyklinio ugdymo ir 3 pagal priešmokyklinio ugdymo programas).

Iš viso 17 priešmokyklinio ugdymo grupių lankė 262 (5-6 metų) vaikai (2022 m. - 273; 2021 m. - 286).

Priešmokyklinio ugdymo programą rajono Savivaldybėje įgyvendina 3 ikimokyklinio ugdymo ir 7 bendrojo ugdymo mokyklos ir Raseinių specialioji mokykla. Užtikrinant ankstyvojo amžiaus vaikų ugdymo prieinamumą, siekiama daugiau priešmokyklinio ugdymo grupių komplektuoti bendrojo ugdymo mokyklose. Taip užtikrinamas ikimokyklinio ugdymo prieinamumas. 2021-2023 metais į ikimokyklinio ugdymo grupes patenka visi, norintys ugdytis pagal ikimokyklinio ugdymo programas, vaikai.

Vadovaujantis Lietuvos Respublikos švietimo, mokslo ir sporto ministro ir Lietuvos Respublikos socialinės apsaugos ir darbo ministro 2012 m. balandžio 26 d. įsakymu Nr. V-735/ A1-208 „Dėl privalomo ikimokyklinio ugdymo nustatymo ir skyrimo tvarkos aprašo patvirtinimo“ privalomas ikimokyklinis ugdymas 2023 metais buvo paskirtas 12 (2022 m. – 9) vaikų. Iš viso švietimo įstaigose ugdėsi 33 (2022 m. – 29) vaikai, kuriems paskirtas privalomas ikimokyklinis ugdymas.

**Mokinių vežimas.** Visi priešmokyklinio ugdymo grupių vaikai ir 1-12 klasių mokiniai, gyvenantys toliau kaip 3 km nuo mokyklos, 2023 m. rugsėjo mėn. duomenimis, buvo pavežami.

2023-2024 m. m. buvo pavežami 1564 mokiniai (2022-2023 m. m. – 1557) tai sudaro 47,08 % (2022-2023 m. m. – 45,85 %) nuo bendro mokinių skaičiaus. Daugiausia mokinių vežama maršrutiniu transportu (paslaugas teikė UAB „Raseinių autobusų parkas“) - 814 mokinių, tai sudaro 52,05 %, geltonaisiais autobusais - 339 mokiniai, tai sudaro 21,67 %, mokyklų transportu - 44 mokiniai, tai sudaro 2,81 %, kitais vežimo būdais - 367 mokiniai, tai sudaro – 23,46 % visų vežamų mokinių. Mažėja maršrutiniu transportu vežamų mokinių, daugėja mokyklų transportu, geltonaisiais autobusais vežamų mokinių.

**Mokinių pavėžėjimo pokyčiai**

|  |  |  |  |
| --- | --- | --- | --- |
| **Vežimo būdai** | 2021-2022 m. m. | 2022-2023 m. m. | **2023-2024 m. m.** |
| Maršrutiniu transportu | 940 | 854 | **814** |
| Mokyklų transportu | 22 | 24 | **44** |
| Geltonaisiais autobusais | 310 | 329 | **339** |
| Kitais vežimo būdais | 344 | 350 | **367** |
| Iš viso vežama | 1616 | 1557 | **1564** |

*Duomenų šaltinis – ŠVIS*

**Švietimo pagalba.** Vertinant mokinių skaičiaus bei SUP turinčių mokinių skaičiaus dinamiką rajono ugdymo įstaigose, stebimas bendras mokinių skaičiaus mažėjimas, tuo tarpu SUP turinčių mokinių skaičiaus auga: per pastarąjį dešimtmetį kasmet vidutiniškai ugdymo įstaigose sumažėja 4,2 % mokinių, SUP turinčių mokinių kasmet vidutiniškai sumažėja tik 0,8 %. 2022 m. SUP turintys mokiniai sudarė 24 % visų rajone ugdomų mokinių, 2023 m. – 26 %.

*Duomenų šaltinis – Raseinių rajono švietimo pagalbos tarnyba.*

Ruošiantis įtraukiajam ugdymui, būtina kelti specialistų kvalifikaciją. 2023 m. Raseinių rajono švietimo pagalbos tarnybos metodinės informacinės konsultacijos specialiojo ugdymo ir švietimo organizavimo klausimais suteiktos 758 klientams (2022 m. - 663 klientams). Analizuojant metodinių informacinių konsultacijų gavėjų pasiskirstymą, pastebėta, kad aktyviausi dalyviai - švietimo pagalbos specialistai (42 % visų gavėjų).

2023 m. stebimas psichologinės pagalbos poreikio augimas: psichologinių konsultacijų mokiniams skaičius išaugo 26 %, klientų skaičius išaugo 22 %. Iš jų 1350 konsultacijų rajono mokiniais suteikė Tarnybos Mobilios komandos psichologai.

Suteiktų psichologinių konsultacijų ir klientų skaičiaus dinamika

*Duomenų šaltinis – Raseinių rajono švietimo pagalbos tarnyba.*

Svarbi sąlyga įtraukiajam ugdymui užtikrinti - švietimo pagalbos specialistų (psichologų, specialiųjų pedagogų, logopedų, socialinių pedagogų) paslaugų teikimas mokyklose.

2023-2024 m. m. Savivaldybės tarybos sprendimu švietimo pagalbos specialistų etatų patvirtinta 6 % daugiau nei 2022-2023 m. m. (2023-2024 m. m. Savivaldybės tarybos sprendimu skirti 144,78 švietimo pagalbos specialistų etatai, 2022-2023 m. m. 23,08 – 136,03 etatai).

**Švietimo pagalbos specialistų etatų dinamika Raseinių rajono ugdymo įstaigose**

*Duomenų šaltinis – Raseinių rajono švietimo pagalbos tarnyba.*

Švietimo pagalbą gaunančių mokinių dalis 2023-2024 m. m., lyginant su 2022-2023 m. m., padidėjo 0,36 %, ir 3,23 % padidėjo lyginant su 2021-2022 m. m.

**Švietimo pagalbos gavėjų ir švietimo pagalbą gaunančių mokinių dinamika**

*Duomenų šaltinis – Raseinių rajono švietimo pagalbos tarnyba.*

**Mokinių, negaunančių reikiamos švietimo pagalbos, pasiskirstymas pagal švietimo pagalbos specialistus (skaičius)**

 *Duomenų šaltinis – Raseinių rajono švietimo pagalbos tarnyba.*

Švietimo pagalbą gaunančių mokinių dalis 2023-2024 m. m., lyginant su 2022-2023 m. m., padidėjo 0,36 %, ir 3,23 % padidėjo lyginant su 2021-2022 m. m.

|  |  |  |
| --- | --- | --- |
| 2021-2022 m. m. | 2022-2023 m. m. | **2023-2024 m. m.** |
| 95,12 | 97,99 | **98,35** |

*Duomenų šaltinis – ŠVIS.*

**Išvados:**

* Atsižvelgiant į rajono demografinę situaciją, ekonominius ir socialinius pokyčius, ugdymosi poreikių tenkinimą, ugdymo kokybę, mokyklų tinklo efektyvumą, mokyklų pastatų būklę ir atitiktį mokyklos tipui, kasmet yra vykdoma Raseinių rajono savivaldybės bendrojo ugdymo mokyklų tinklo pertvarkos bendrojo plano stebėsena ir nuosekliai vykdoma mokyklų tinklo pertvarka. Raseinių rajono savivaldybės mokyklų tinklo pertvarkai tiesioginę įtaką turi rajono gyventojų demografinis kontekstas. Raseinių rajono savivaldybei būdingas mažėjantis gyventojų skaičius.
* Tikslingai vykdant mokyklų tinklo pertvarką, Raseinių rajono bendrojo ugdymo mokyklose neformuojamos jungtinės klasės.
* Užtikrinant ankstyvojo amžiaus vaikų ugdymo prieinamumą rajone buvo siekiama, kad besiugdančių ikimokyklinio amžiaus vaikų švietimo įstaigose, aprėptis didėtų. Raseinių rajone ikimokykliniame ir priešmokykliniame ugdyme dalyvaujančių 3-5 metų vaikų dalis 2023-2024 m. m. - 95,7 %, t. y. 0,03 % viršija Lietuvos vidurkį.
* Rajone užtikrinamas visų vaikų, kurie gyvena toliau kaip 3 km nuo mokyklos, vežimas. Į ugdymo įstaigas vežama 47,08 % rajono mokinių, t.y. 1,23 % daugiau nei praeitais mokslo metais. Mažėja maršrutiniu transportu vežamų mokinių, daugėja mokykliniu transportu, geltonaisiais autobusais vežamų Raseinių rajono mokinių. Atsižvelgiant į pavežamų mokinių skaičių, būtina nuolat gerinti, atnaujinti mokyklinių autobusų bazę.
* Raseinių rajono švietimo pagalbos tarnybos duomenimis švietimo pagalbą gaunančių

mokinių dalis 2023-2024 m. m., lyginant su 2022-2023 m. m., padidėjo 6,6 %, tačiau švietimo pagalbos poreikis išaugo 4,6 %.

* 2023-2024 m. m. Savivaldybės tarybos sprendimu švietimo pagalbos specialistų

etatų patvirtinta 6 % daugiau nei 2022-2023 m. m.

1. ***Plėtoti neformaliojo švietimo sistemą, didinti vaikų ir suaugusiųjų užimtumo įvairovę bei skatinti mokymąsi visą gyvenimą.***

**Neformalusis švietimas**. Neformaliojo vaikų švietimo paskirtis – tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais. Neformaliojo vaikų švietimo mokyklose mokinių skaičiaus kaita nėra labai didelė.

2023-2024 m. m. spalio 1 d. Raseinių meno mokykloje mokėsi 450 mokinių. Lyginant su praėjusiais metais Raseinių meno mokykloje padidėjo 40 mokinių (2022-2023 m. m. buvo 410). Raseinių rajono savivaldybės taryba 2022 m. spalio 27 d. sprendimu Nr. TS-256 „Dėl didžiausio leistino mokinių skaičiaus nustatymo Raseinių meno mokykloje“ patvirtino didžiausią leistiną mokinių skaičių – 450. Rajono Savivaldybės taryba 2022 m. spalio 27 d. sprendimu Nr. TS-257 „Dėl Raseinių rajono savivaldybės tarybos 2015 m. rugsėjo 24 d. sprendimo Nr. TS-281 „Dėl atlyginimo dydžio už neformalųjį švietimą nustatymo Raseinių meno mokykloje tvarkos aprašo patvirtinimo“ pakeitimo“ patvirtino nemokamą neformaliojo vaikų švietimo paslaugą – meno terapiją.

 Raseinių kūno kultūros ir sporto centre mokėsi 565 mokiniai, lyginant su 2022-2023 m. m. šioje įstaigoje padaugėjo 1 mokiniu.

**Mokinių skaičiaus kaita neformaliojo vaikų švietimo mokyklose**

|  |  |
| --- | --- |
| **Mokslo metai** | **Mokinių skaičius**  |
|  **Raseinių meno mokykloje** |  **Raseinių kūno kultūros ir sporto centre** |
| **2023-2024** | **450** | **565** |
| 2022-2023 | 410 | 564 |
| 2021-2022 | 385 | 548 |

*Duomenų šaltinis – Mokinių registras.*

 Iš viso neformaliojo vaikų švietimo įstaigas 2023-2024 m. m. lankė 1015 mokinių, 41 mokiniu daugiau nei 2022-2023 m. m. ir 82 mokiniais daugiau nei 2021-2022 m. m.

ŠVIS duomenimis 2023-2024 m. m. neformaliojo vaikų švietimo programose dalyvavo arba lankė bendrojo ugdymo mokyklų būrelius – 67,9 %, 2022-2023 m. m. – 70,85 %, 2021-2022 m. m. - 69,22 % mokinių. Lyginant su praėjusiais mokslo metais neformaliojo švietimo veiklose dalyvavusių vaikų skaičius sumažėjo 2,95 %, lyginant su 2021-2022 m. m. sumažėjo 1,32 %.

**Mokinių dalyvavimas neformaliojo švietimo veiklose**

|  |  |  |  |
| --- | --- | --- | --- |
| 2021-2022 m. m.  | 2022-2023 m. m. | **2023-2024 m. m.** |  |
| 69,22 | 70,85 | **67,9** |  |

*Duomenų šaltinis – ŠVIS*

Vaikų vasaros stovyklų projektų konkursui 2023 m. iš Savivaldybės biudžeto lėšųbuvo skirta 10000 eurų, pateikta 11, finansuota 11 paraiškų. Raseinių rajono savivaldybėje birželio–rugpjūčio mėnesiais įvyko 11 dieninių (sportinių, turistinių, pažintinių) vaikų vasaros stovyklų. Jose dalyvavo 355 vaikai.

**Kitas neformalusis vaikų švietimas.** Neformalusis vaikų švietimas Savivaldybėje 2023 m. buvo organizuojamas vadovaujantis Neformaliojo vaikų švietimo programų finansavimo ir administravimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“. 2023 m. vasario-birželio mėnesiais 24 neformaliojo vaikų švietimo programų įgyvendino 13 teikėjų, 1 teikėjas 3 neformaliojo švietimo programas įgyvendino balandžio-rugpjūčio mėnesiais; spalio-gruodžio mėnesiais 14 teikėjų įgyvendino 26 neformaliojo vaikų švietimo programas. Neformaliojo vaikų švietimo programose dalyvavo 34,3 % mokinių lyginant su bendru mokinių skaičiumi. Lyginant su 2022 m., programose dalyvaujančių mokinių skaičius sumažėjo 0,7 % (buvo 35 %), o lyginant su 2021 m. - padidėjo 5,3 % (buvo 29 %).

**Mokinių, gavusių tikslinį finansavimą, skaičius 2021-2023 metais**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Metai** | **Sausis** | **Vasaris** | **Kovas** | **Balandis** | **Gegužė** | **Birželis** | **Liepa** | **Rugpjūtis** | **Rugsėjis** | **Spalis** | **Lapkritis** | **Gruodis** |
| **2023** | **0** | **1163** | **1166** | **1194** | **1194** | **1194** | **30** | **30** | **0** | **998** | **1004** | **1003** |
| 2022  | 0 | 1070 | 1068 | 1068 | 1084 | 1083 | 0 | 0 | 0 | 1124 | 1148 | 1150 |
| 2021  | 0 | 762 | 955 | 1025 | 1065 | 1009 | 733 | 615 | 0 | 1074 | 1074 | 1036 |

*Duomenų šaltinis – Mokinių registras.*

2023 m. daugiausia mokinių, gavusių tikslinį finansavimą, buvo balandžio - birželio mėn. (1194). Bendras mokinių, gavusių tikslinį finansavimą, skaičius 2023 buvo 8976,2022 m. - 8795, 2021 m. – 9348. Lyginant 2023 m. su 2022 m. mokinių, gavusių tikslinį finansavimą, padaugėjo 181.

Suaugusių neformalusis švietimas.

 2023 metais 15 % išaugo metodinių informacinių konsultacijų rajono pedagogams, švietimo pagalbos specialistams, mokinių tėvams.

 Siekiant įgalinti pedagogus ir tėvus teikti efektyvią pagalbą mokymosi ir/ar elgesio sunkumų turintiems mokiniams, 2023 m. orientuotasi į metodinių informacinių konsultacijų kokybę ilginant konsultacijos trukmę ir aprėptį, t. y. siekiant į mokinio vertinimo rezultatų, tolimesnio ugdymo rekomendacijų aptarimą įtraukti mokinio tėvus, ugdymo įstaigos švietimo pagalbos specialistus, dalykų mokytojus, administracijos atstovus.

**Metodinių informacinių konsultacijų skaičiaus dinamika**

*Duomenų šaltinis – Raseinių rajono švietimo pagalbos tarnyba.*

 2023 m. metodinės informacinės konsultacijos specialiojo ugdymo ir švietimo organizavimo klausimais suteiktos 758 klientams (2022 m. - 663 klientams). Analizuojant metodinių informacinių konsultacijų gavėjų pasiskirstymą, pastebima, kad aktyviausi dalyviai - švietimo pagalbos specialistai (42 % visų gavėjų). Mokytojai sudarė 20 % visų gavėjų, tėvai - 25 %.

**Metodinių informacinių konsultacijų gavėjų dinamika 2023 m.**

*Duomenų šaltinis – Raseinių rajono švietimo pagalbos tarnyba.*

 Įgyvendinant rajone mokymosi visą gyvenimą galimybių programą, vadovaujantis Lietuvos Respublikos suaugusiųjų neformalųjį švietimą reglamentuojančiais teisės aktais, daugiausia dėmesio skirta ilgalaikių kvalifikacijos programų įgyvendinimui. Vykdant rajono pedagogų kvalifikacijos tobulinimą, prioritetinės sritys 2023 m. buvo atnaujinto ugdymo turinio ir įtraukiojo ugdymo įgyvendinimas.

**Kvalifikacijos tobulinimo renginių, trukmės ir dalyvių skaičiaus dinamika**

*Duomenų šaltinis – Raseinių rajono švietimo pagalbos tarnyba.*

 2023 m. suorganizuota 19 % mažiau metodinių renginių (dalyvavo 980 Raseinių rajono švietimo įstaigų darbuotojų) nei praėjusiais metais. 2023 m. daugiau dėmesio skirta teoriniam ir praktiniam mokytojų pasirengimui, t. y. kvalifikacijos tobulinimui atnaujinto ugdymo turinio įgyvendinimo srityje, todėl metodinė veikla palyginus su 2022 m. buvo mažiau intensyvi.

**Keitimosi gerąja patirtimi renginių ir dalyvių skaičiaus dinamika**

*Duomenų šaltinis – Raseinių rajono švietimo pagalbos tarnyba.*

**Tarptautiškumas pasitelkiant programą *Erasmus+.***

Raseinių rajono savivaldybės administracijos Švietimo ir sporto skyrius, kaip konsorciumo koordinatorius drauge su Prezidento Jono Žemaičio gimnazija, Raseinių r. Ariogalos gimnazija, Raseinių Šaltinio progimnazija ir Raseinių r. Girkalnio pagrindine mokykla įgyvendino (2020-2022 m.) programos *Erasmus+* 1 pagrindinio veiksmo bendrojo ugdymo mobilumo projektą Nr. 2020-1-LT01-KA101-077644 „Patyriminis ugdymas. Augdamas Atsakingai Auginu“. Projektą finansavo Europos Sąjunga, jam skirta dotacija 35 994,00 eurų. Projekto tikslas - plėtojant mokyklų partnerystę ir tarptautiškumą atrasti ir pritaikyti patyriminio ugdymo patirtis, gerinančias rajono mokyklų mokinių pasiekimus. Projekto mobilumuose dalyvavo 23 dalyviai ir 3 - vykdė stebėseną.

2022 m. buvo pasirašytas susitarimas su Švietimo mainų paramos fondu dėl *Erasmus+* akreditacijos suteikimo bendrojo ugdymo srityje ir rajono Savivaldybės administracija, kaip mobilumo konsorciumo koordinatorius, tapo akredituota *Erasmus+* programos institucija 2022-2027 m. laikotarpiui. Akreditacija tai pripažinimas, kad konsorciumas yra pasiruošęs įgyvendinti aukštos kokybės mobilumo projektus ir sutinka laikytis *Erasmus+* kokybės standartų bei yra parengęs ilgalaikę konsorciumo plėtros, pasitelkiant *Erasmus+* mobilumus, viziją. Rajono Savivaldybės administracijos

*Erasmus+* akreditacijos bendrojo ugdymo mobilumo projektų 2022-2027 m. tikslai: plėtojant tarptautiškumą siekti vadovavimo mokyklai modelio kaitos: perkeliant prioritetą nuo infrastruktūros valdymo į ugdymo turinio vadybą; atrasti ir pritaikyti STEAM tyrimų ir eksperimentinės veiklos patirtis, gerinančias mokinių pasiekimus; didinti mokytojų skaitmenines kompetencijas skatinant naujų technologijų ir novatoriškų mokymo metodų taikymą pamokose/ veiklose; atrasti ir pritaikyti patirtis rengiantis įtraukiojo ugdymo įgyvendinimui rajono mokyklose.

2022 m. birželio 1 d. – 2023 m. rugpjūčio 31 d. buvo įgyvendintas programos *Erasmus+* 1 pagrindinio veiksmo bendrojo ugdymo mobilumo projektas Nr. 2022-1-LT01-KA121-SCH-000060584. Prie minėto konsorciumo prisijungė Raseinių Viktoro Petkaus progimnazija. Projektą finansavo Europos Sąjunga, jo įgyvendinimui buvo skirta 55 892,00 eurų dotacija. Projekto mobilumuose dalyvavo 21 mokytojas/vadovas ir 18 mokinių (4 lydintys mokytojai).

2023 m. birželio 1 d. – 2024 m. rugpjūčio 31 d. įgyvendinamas programos *Erasmus+* 1 pagrindinio veiksmo bendrojo ugdymo mobilumo projektas Nr. 2023-1-LT01-KA121-SCH-000132044. Prie konsorciumo prisijungė Raseinių r. Viduklės Simono Stanevičiaus gimnazija. Projektą finansuoja Europos Sąjunga, jam skirta 76 980,00 eurų dotacija, planuojama, kad mobilumuose dalyvaus 33 mokytojai/vadovai ir 25 mokiniai (4 lydintys mokytojai).

**Išvados:**

* Neformaliojo vaikų švietimo mokyklose mokinių skaičius didėja.
* Analizuojant 3 metų Raseinių rajono bendrojo ugdymo mokyklose lankančių neformaliojo švietimo būrelius mokinių skaičių, pastebimas mokyklose lankančių būrelius mokinių skaičiaus mažėjimas.
* Savivaldybėje sudaromos sąlygos neformaliajam vaikų švietimui vykdyti, skiriamas finansavimas vasaros poilsio stovyklų organizavimui (Savivaldybės biudžeto lėšos).
* 2023 m. lyginant su 2022 m. stebimas mokinių, dalyvaujančių neformaliojo švietimo veiklose, dalies mažėjimas.
* 2023 m. akredituotos ir rajone pradėtos įgyvendinti 3 naujos neformaliojo vaikų švietimo programos („Žirgo pažinimas ir jojimo pagrindai 1-4 klasių mokiniams“, „Žirgo pažinimas ir jojimo pagrindai 5-8 klasių mokiniams“, „Žirgo pažinimas ir jojimo pagrindai 9-12 klasių mokiniams“) ir Robotikos akademija, VšĮ programos „Integruoto ugdymo Robotikos akademijos programa 1-2 klasei“ ir „Integruoto ugdymo Robotikos akademijos programa 3-4 klasei“.
* Įgyvendinant rajone mokymosi visą gyvenimą galimybių programą, daugiausia dėmesio skirta ilgalaikių kvalifikacijos programų įgyvendinimui. Vykdant rajono pedagogų kvalifikacijos tobulinimą, prioritetinės sritys 2023 m. buvo atnaujinto ugdymo turinio ir įtraukiojo ugdymo įgyvendinimas.
* 2023 m. metodinės informacinės konsultacijos specialiojo ugdymo ir švietimo organizavimo klausimais suteiktos 758 klientams (2022 m. - 663 klientams). Aktyviausi dalyviai - švietimo pagalbos specialistai (42 % visų gavėjų).
* 2023 m. daugiau dėmesio skirta teoriniam ir praktiniam mokytojų pasirengimui, t. y. kvalifikacijos tobulinimui atnaujinto ugdymo turinio įgyvendinimo srityje, todėl metodinė veikla palyginus su 2022 m. buvo mažiau intensyvi.
* Suteikta akreditacija tai pripažinimas, kad rajono Savivaldybės administracijos Švietimo ir sporto skyriaus koordinuojamas konsorciumas yra pasiruošęs įgyvendinti aukštos kokybės mobilumo projektus ir sutinka laikytis *Erasmus*+ kokybės standartų bei yra parengęs ilgalaikę konsorciumo plėtros, pasitelkiant *Erasmus+* mobilumus, viziją.
1. ***Gerinti ugdymo sąlygas ir ugdymo proceso kokybę.***

**Pasiekimų patikrinimai.**

**Nacionalinių mokinių pasiekimų patikrinimų (NMPP) rezultatai.** 2023 m. 4 klasių mokiniams buvo vykdomi matematikos ir skaitymo nacionaliniai mokinių pasiekimų patikrinimai. 2023 m. 4 klasių NMPP skaitymo Savivaldybės rezultato procentais vidurkis (60,2) žemesnis už šalies vidurkį (62,3). 2023 m. matematikos NMPP Savivaldybės vidurkis yra daugiau kaip 3 % mažesnis už šalies vidurkį.

Palyginus dvejų metų Raseinių rajono savivaldybės 4 klasių NMPP rezultatus: 2023 m. matematikos (58,6%) rezultatai žemesni nei 2022 m. (63,9 %) ir 2021 m. (59 %). 2023 m. skaitymo rezultatai buvo geresni nei 2022 m. (56,8 %), tačiau žemesni nei 2021 m. (64,5 %).

8 klasių Raseinių rajono savivaldybės apibendrintas 2021 m. matematikos rezultatas - 54,2 %, 2022 m. - 37,7 %, 2023 m. – 41,0 % . Skaitymo apibendrintas Raseinių rajono savivaldybės procentinis vidurkis 2021 m. - 67,83 %, 2022 m. - 70,7 %, 2023 m. – 66,4,0 %. 8 klasių matematikos procentinis Savivaldybės vidurkis 2023 m. didesnis už 2022 m. rezultatą, tačiau mažesnis už šalies 2023 m. procentinį vidurkį. 2023 m. Savivaldybės 8 klasių skaitymo rezultatas žemesnis nei 2022 m. Savivaldybės bei šalies procentiniai vidurkiai.

**Pagrindinio ugdymo pasiekimų patikrinimo (PUPP) rezultatai.**

2023 m. PUPP vyko naudojant informacines technologijas. 2023 m. lietuvių kalbos ir

literatūros PUPP nepatenkinamas Savivaldybės lygis (1-3) - 2,3 %, šalies – 3,87 %, patenkinamas (4-6) – 47,43 %, šalies – 42,01%.

2023 m. pagrindinio ugdymo lietuvių k. ir literatūros pasiekimų patikrinimo metu bent 7-10 balų pasiekusių mokinių dalis Savivaldybėje siekė 50,40 % (7,39% daugiau nei pernai), šalyje – 54,12 %. 2023 m. Savivaldybėje 2,37 % mokinių (6) įvertinti dešimtukais, šalyje – 2,38 %.

2023 m. matematikos PUPP nepatenkinamas Savivaldybės lygis (1-3) – 38,64 %, šalies – 25,87 %,

2023 m. Savivaldybėje 0,8 % mokinių dalis įvertinti dešimtukais, šalyje – 4,08 %.

2023 m. pagrindinio ugdymo matematikos pasiekimų patikrinimo metu bent 7-10 balų pasiekusių mokinių dalis Savivaldybėje siekė 25,0 % (16,61% daugiau nei pernai), šalyje – 34,49 %. 2023 m. Savivaldybėje 0,8% mokinių darbų įvertinti dešimtukais, šalyje – 4,08 %.

Lietuvių kalbos ir literatūros PUPP dalyvavo – 253, matematikos - 251 mokinys.

**PUPP pažymių vidurkiai 2021-2023 metų laikotarpiu**

|  |  |  |  |
| --- | --- | --- | --- |
|  | **2021 m.****Savivaldybė/****šalis** | **2022 m.****Savivaldybė/****šalis** | **2023 m.****Savivaldybė/****šalis** |
| Lietuvių kalba ir literatūra | 6,38/6,5 | 6,27/6,35 | 6,57/6,6 |
| Matematika | 5,43/6,12 | 3,8/4,22 | 4,63/5,39 |

*Duomenų šaltinis: NŠA.*

2023 m. lietuvių kalbos ir literatūros, geografijos, chemijos, informacinių technologijų VBE rezultatai geresni nei šalies VBE rezultatų vidurkis. Anglų kalbos, fizikos, chemijos, biologijos bei geografijos VBE rajono abiturientai išlaikė 100 %.

**2023 m. Raseinių rajono savivaldybės abiturientų VBE ugdymo turinio dalykų rezultatų pagal lygius suvestinė (kandidatų sk. ir surinktų balų %)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dalykai** | **16-35 balai** | **36-85 balai** | **86-99 balai** | **100 balų** | **Neišlaikė** | **Savivaldybės vidurkis** | **Šalies vidurkis** |
| Lietuvių kalba ir literatūra | 48/28,07% | 87/50,88% | 28/16,37% | 4/2,34% | 4/2,34% | 53,61 | 49,02 |
| Anglų kalba | 29/18,47% | 97/61,78% | 27/17,2% | 4/2,55% | - | 59,84 | 63,47 |
| Matematika | 76/55,07% | 32/23,19% | 6/4,35% | - | 24/17,39% | 31,42 | 37,35 |
| IT | 14/58,33% | 5/20,83% | 4/16,67% | - | 1/4,17% | 44,83 | 40,24 |
| Fizika | 9/64,29% | 5/35,71% | - | - | - | 39,57 | 47,47 |
| Chemija | 1/20% | 4/80% | - | - | - | 61,60 | 49,73 |
| Biologija | 28/43,75% | 33/51,56% | 3/4,69% | - | - | 46,34 | 49,14 |
| Istorija | 57/53,27% | 46/42,99% | 2/5,41% | - | 2/1,87% | 38,70 | 41,54 |
| Geografija | 12/32,43% | 21/56,76% | 5/13,51% | 2/5,41% | - | 51,86 | 47,18 |

**Valstybinių brandos egzaminų (VBE) rezultatai, surinktų taškų vidurkiai 2021-2023 m.**

|  |  |  |
| --- | --- | --- |
| **Dalykas** | **Gautų balų vidurkiai** | **Išlaikymo procentas** |
| **Metai** | 2021 | 2022 | **2023** | 2021 | 2022 | **2023** |
| Lietuvių kalba ir literatūra | 49,98 | 55,34 | 53,61 | 94,38 | 96,97 | **97,66** |
| Anglų kalba | 63,53 | 58,42 | 59,84 | 98,86 | 98,96 | **100** |
| Matematika | 32,86 | 18,07 | 31,42 | 85,26 | 59,04 | **82,61** |
| Informacinės technologijos | 55,94 | 38,89 | 44,83 | 87,50 | 96,30 | **95,83** |
| Istorija | 49,10 | 46,76 | 38,70 | 100 | 100 | **98,13** |
| Biologija | 49,42 | 43,92 | 46,34 | 98,44 | 96,5 | **96,51** |
| Fizika | 55,38 | 42,55 | 39,57 | 100 | 100 | **100** |
| Chemija | 37,67 | 40,07 | 61,60 | 98,44 | 96,51 | **100** |
| Geografija | 41,17 | 54,38 | 51,86 | 97,6 | 100 | **100** |

*Duomenų šaltinis: NŠA.*

**Pedagoginių darbuotojų išsilavinimas ir kvalifikacija.** Pedagoginių darbuotojų, dirbančių bendrojo ugdymo mokyklose, skaičius 2023-2024 m. m. lyginant su 2022-2023 m. m., padidėjo 3.

2023-2024 m. m. atestuotų pedagogų (įskaitant mokyklų vadovus) buvo 95,8 %, lyginant su 2022-2023 m. m. sumažėjo 1,8 % (buvo 97,6 %), iš jųmokytojo (specialisto) kategoriją turėjo 9,6 %, vyresniojo mokytojo (specialisto) kategoriją – 33,2 %, mokytojo (specialisto) metodininko kategoriją – 47,9 %, mokytojo (specialisto) eksperto – 5,1 %, neatestuotų pedagogų – 4,2 % rajono pedagogų.

2023-2024 m. m. atestuotų pedagogų dalis, lyginant su 2022-2023 m. m., sumažėjo 1,8 %, metodininko kvalifikacinę kategoriją turinčių mokytojų ir pagalbos mokiniui specialistų dalis - 0,1 %. Vyresniojo mokytojo kvalifikacinę kategoriją turinčių mokytojų ir pagalbos mokiniui specialistų dalis padidėjo 0,5 % Eksperto kvalifikacinę kategoriją turinčių mokytojų ir pagalbos mokiniui specialistų dalis nepakito - 5,1 %.

**Pedagogų pasiskirstymas pagal kvalifikacines kategorijas(įskaitant mokyklų vadovus)**

|  |  |  |  |  |
| --- | --- | --- | --- | --- |
| **Mokslo metai** | **Bendras pedagogų skaičius** | **Atestuotų pedagogų skaičius ir dalis (%)** | **Atestuotų pedagogų skaičius ir dalis (%)** | **Neatestuotų pedagogų skaičius****(%)** |
| **mokytojo (specialisto)****kategorija** | **vyresn. mokytojo****(specialisto)****kategorija** | **mokytojo (specialisto) metodininko kategorija** | **mokytojo****(specialisto) eksperto****kategorija** |
| **2023-2024** | 334 | 320 (95,8) | 32 (9,6) | 111 (33,2) | 160 (47,9) | 17 (5,1) | 14 (4,2) |
| 2022-2023 | 331 | 323 (97,6) | 30 (9,1) | 117 (35,3) | 159 (48) | 17 (5,1) | 8 (2,4) |
| 2021-2022 | 340 | 328 (96,5) | 19 (5,6) | 126 (37,1) | 167 (49,1) | 16 (4,7) | 12 (3,5) |

*Duomenų šaltinis – ŠVIS.*

Duomenys apie bendrojo ugdymo mokyklų mokytojus rodo, kad didžioji dalis mokytojų yra vyresni nei 50 metų. Bendros pasiskirstymo pagal amžių tendencijos taip pat rodo bendrą pedagoginio personalo senėjimo tendenciją.

**Jaunesnių nei 50 metų bei 50 metų ir vyresnio amžiaus mokytojų skaičiaus santykis**

|  |  |  |  |
| --- | --- | --- | --- |
| 2021-2022 | 2022-2023 | **2023-2024** |  |
| 0,49 | 0,53 | **0,48** |  |

*Duomenų šaltinis – ŠVIS.*

**Dalykinės olimpiados, konkursai ir kt.** 2023 m. įvyko 96,5 % visų suplanuotų dalykinių olimpiadų. Organizuojant olimpiadas siekiama ugdyti mokinių bendruosius dalykinius gebėjimus, mokslinį kritinį mąstymą, saviraišką, poreikį plėtoti bendrąsias ir dalykines kompetencijas. Olimpiados vyko nuotoliniu bei kontaktiniu būdu.

**Mokomųjų dalykų olimpiadų, konkursų ir kitų renginių skaičiaus dinamika**

*Duomenų šaltinis – Raseinių rajono švietimo pagalbos tarnyba.*

Augant mokomųjų dalykų olimpiadų, konkursų ir kitų renginių skaičiui, atitinkamai augo ir juose dalyvavusių mokinių skaičius: 2023 m. konkursuose ir kituose renginiuose dalyvavo dvigubai daugiau mokinių nei 2022 m.

**Mokomųjų dalykų olimpiadų, konkursų ir kitų renginių dalyvių skaičiaus dinamika**

*Duomenų šaltinis – Raseinių rajono švietimo pagalbos tarnyba.*

**Finansiniai ištekliai.**

2023 m. Raseinių rajono savivaldybės biudžeto išlaidos kartu su Savivaldybei skirtomis valstybės biudžeto dotacijomis ir LR Vyriausybės nutarimais metų eigoje skirtomis valstybės biudžeto lėšomis buvo 59 375 200Eur. Švietimui buvo  skirta 23 033 800Eur, t. y. 38,79 % bendro Savivaldybės biudžeto išlaidų. Lyginant su 2022 m.  skirtomis lėšomis, skirta 2 654 700 Eur daugiau.

|  |  |  |  |
| --- | --- | --- | --- |
| **Metai** | **Savivaldybės biudžeto išlaidos (Eur)** | **Švietimui buvo skirta (Eur)** | **Savivaldybės biudžeto****dalis (%)** |
| **2023** | **59 375 200** | **23 033 800** | **38,79** |
| 2022 | 53 502 500 | 20 379 100 | 38,1 |
| 2021 | 44 491 600  | 17 340 000 | 39 |

*Duomenų šaltinis – Biudžeto ir finansų analizės skyrius*

Analizuojant Savivaldybės indėlio į švietimą rodiklį, džiugina, jog Raseinių rajono savivaldybės indėlis į švietimą auga.

Savivaldybės švietimo įstaigų materialinė bazė yra sistemingai atnaujinama, tačiau reikalingas didesnis finansavimas STEAM dalykų ugdymo turinio ir infrastruktūros bei priemonių atnaujinimui siekiant sukurti prielaidas dažnesniam ir efektyvesniam praktinių mokymų laboratorijose ir integruoto ugdymo organizavimui.

Vos dvi iš dešimties Savivaldybės bendrojo ugdymo mokyklų turi laboratorijas, be to viena jų yra pritaikyta tik pradiniam ugdymui. Vyresnieji mokiniai turi chemijos, fizikos ir biologijos kabinetus, kurie neatitinka šiuolaikinės laboratorijos standartų. Mokyklose taip pat yra įrengtos kelios erdvės, pritaikytos technologiniam ugdymui, naudojama viena, pradinių klasių moksleiviams skirta kilnojama laboratorija. Visi regioniniai STEAM centrai nutolę nuo Raseinių rajono (Tauragės centras nutolęs apie 65 km, Šiaulių centras – 70 km, Panevėžio centras – 110 km), todėl mokiniai neturi galimybės juose lankytis dažnai. Savivaldybėje jaučiamas potencialas tobulinti inžinerijos sritį, tačiau trūksta reikalingos įrangos.

Savivaldybės nėra nė vienos ugdymo įstaigos, kuri būtų visapusiškai pritaikyta žmonėms su negalia, judantiems neįgaliojo vežimėliu, savarankiškai judėti visame pastate. Aštuoniose ugdymo įstaigose, žmonės su negalia, judantys neįgaliojo vežimėlio pagalba, gali judėti tik pirmame aukšte, nes ugdymo įstaigose nėra įrengtų liftų, keltuvų ar mobilių laiptų kopiklių.

**Išvados:**

* 4 klasių apibendrinti 2023 m. NMPP rezultatai žemesni už šalies procentinį vidurkį.
* 8 klasių matematikos procentinis Savivaldybės vidurkis 2023 m. didesnis už 2022 m. rezultatą, tačiau mažesnis už šalies 2023 m. procentinį vidurkį.
* 2023 m. Savivaldybės 8 klasių skaitymo rezultatas žemesnis nei 2022 m. Savivaldybės bei šalies procentiniai vidurkiai.
* 2023 m. pagrindinio ugdymo lietuvių k. ir literatūros pasiekimų patikrinimo metu bent 7-10 balų pasiekusių mokinių dalis Savivaldybėje siekė 50,40 %, t. y. 7,39 % daugiau nei pernai, tačiau mažiau nei 2023 m. šalyje – 54,12 %.
* 2023 m. palyginus su 2022 m. pagrindinio ugdymo matematikos pasiekimų patikrinimo metu bent 7-10 balų pasiekusių mokinių dalis Savivaldybėje padidėjo beveik 3 kartus (2023 m. -25,0 %, 2022 m. – 8,39 %), tačiau už šalies vidurkį (34,49 %) yra žemesnė.
* 2023 m. Savivaldybėje 0,8% PUPP matematikos mokinių darbų įvertinti dešimtukais, šalyje – 4,08 %.
* 2023 m. lietuvių kalbos ir literatūros, geografijos, chemijos, informacinių technologijų VBE rezultatai geresni nei šalies VBE rezultatų vidurkis. Kitų dalykų rajono VBE rezultatai yra žemesni nei šalies VBE rezultatų vidurkis.
* Anglų kalbos, fizikos, chemijos, biologijos bei geografijos VBE rajono abiturientai išlaikė 100 %.
* Pedagoginių darbuotojų, dirbančių bendrojo ugdymo mokyklose, skaičius 2023-2024 m. m. lyginant su 2022-2023 m. m., sumažėjo 1,8 %.
* Duomenys apie bendrojo ugdymo mokyklų mokytojus rodo, kad didžioji dalis mokytojų yra vyresni nei 50 metų. Bendros pasiskirstymo pagal amžių tendencijos taip pat rodo bendrą pedagoginio personalo senėjimo tendenciją.
* Augant mokomųjų dalykų olimpiadų, konkursų ir kitų renginių skaičiui, atitinkamai augo ir juose dalyvavusių mokinių skaičius: 2023 m. konkursuose ir kituose renginiuose dalyvavo dvigubai daugiau mokinių nei 2022 m.
* Švietimo įstaigų materialinė bazė yra sistemingai atnaujinama. Tačiau didesnis finansavimas reikalingas įrengiant praktinio mokymosi laboratorijas bei informacinių technologijų atnaujinimui. Nepakankamai pritaikyta infrastruktūra neįgaliųjų poreikiams tenkinti.

\_\_\_\_\_\_\_\_\_\_\_\_